শহরে অটোর দৌরাত্ম্য বন্ধ করতে এবার উদ্যোগী খোদ অটো ইউনিয়নগুলি। ১২৫টি রুটের অটো চালকদের উদ্দেশে জারি হল একগুচ্ছ নির্দেশিকা। যারমধ্যে রয়েছে অটো থেকেই LED আলো এবং সাউন্ডবক্স খুলে ফেলার মত কড়া পদক্ষেপ। পয়লা অক্টোবরের পর কোনও অটোয় LED আলো এবং সাউন্ডবক্স থাকলে, তাদের রাস্তায় চলতে দেওয়া হবে না।
 ওয়েব ডেস্ক: শহরে অটোর দৌরাত্ম্য বন্ধ করতে এবার উদ্যোগী খোদ অটো ইউনিয়নগুলি। ১২৫টি রুটের অটো চালকদের উদ্দেশে জারি হল একগুচ্ছ নির্দেশিকা। যারমধ্যে রয়েছে অটো থেকেই LED আলো এবং সাউন্ডবক্স খুলে ফেলার মত কড়া পদক্ষেপ। পয়লা অক্টোবরের পর কোনও অটোয় LED আলো এবং সাউন্ডবক্স থাকলে, তাদের রাস্তায় চলতে দেওয়া হবে না। এছাড়া বেশ কয়েকটি রুটে যখন তখন ভাড়া বৃদ্ধি নিয়ে কড়া অবস্থান নিয়েছে অটো ইউনিয়নগুলি। ঠিক হয়েছে, পুজোর মুখে রুবি-গোলপার্ক এবং সন্তোষপুরের তিনটি রুটে যেভাবে ভাড়া বাড়িয়েছেন চালকরা, তা বরদাস্ত করা হবে না। অবিলম্বে সংশ্লিষ্ট রুটের চালকদের পুরনো ভাড়া নেওয়ার নির্দেশ জারি হয়েছে। এছাড়া নিউ মার্কেট থেকে পার্ক সার্কাসগামী রুটের অটো নিয়ে বিস্তর অভিযোগ রয়েছে। ওই রুটের চালকদের সতর্ক করা হয়েছে এবং নিজেদরকে শুধরে নিতে বলা হয়েছে। অন্যথা তাঁদের বিরুদ্ধে কড়া ব্যবস্থা নেওয়ার হুঁশিয়ারি দিয়েছে অটো ইউনিয়নগুলি।